‘G’n Boer gaan my ondermyn nie’ – praag.co.za — 20 jaar jonk!
“Ek was by ‘n restaurant in Randburg saam met my kollegas waar ons aandete gehad het. Ek het om 7uur by die restaurant aangekom. Terwyl ons geëet het, het ons ‘n bottel wyn uitgedrink waartydens elkeen van ons twee glase gehad het,” het die regter gesê. Hy het bygevoeg dat hy ‘n koppie koffie daarna gehad het voordat hy huistoe gery het.
Motata is van dronkbestuur aangekla nadat hy in Januarie 2006 deur die erfmuur van ‘n huiseienaar in Sandton, Richard Baird, gejaag het.
Hy het onskuldig op die aanklag gepleit en aan ‘n joernalis van die Sunday Times gesê “Ek was hoegenaamd nie dronk nie… Ek het saam met een van my kollegas daardie aand tee gedrink”.
Die klag wat Afriforum by die GDK gelê het is gebaseer op ‘n opname wat Baird die aand van die ongeluk gemaak het.
Daarop kan duidelik gehoor word hoe Motata sê “Geen Boer gaan my ondermyn nie… Dit was die witman se land, selfs as hulle nog grond kan kry… Suid-Afrika is ons s’n, ons regeer Suid-Afrika.
Die burgerregteorganisasie het Motata aangekla van “rassistiese optrede”.
In sy antwoord aan die GDK sê Motata hy was verkeerd aangehoor en hy het eintlik gesê: “Ja, maar julle weet my broers en susters, laat ek julle vertel, vir die meeste van ons is dit ons land en nie net vir die witman nie. Selfs al het hulle groot lywe, is Suid-Afrika ons s’n.”
In die opname sê Motata aan die polisielede op die toneel: “Daar is geen Boer wat my sal ondermyn en aftakel nie. Hy moet ophou om my te verpes oor sy muur.”
Motata sê egter hy het gesê: “Selfs al het ek die muur omgery, sal ek betaal, maar hy moet my nie aftakel/afkraak nie. daar is geen witman wat my kan aftakel/afkraak nie.”
Motata sê in sy verweer dat die Sothowoord “leburu” wat “Boer” beteken, ‘n algemene term vir alle wit mans is.
“Dit is normaal om na ‘n witman as leburu in Sesotho te verwys.”
“Daarom betwis ek die aantyging dat ek ‘n rassis is en dat dit nodig is dat ek aan enige ondersoek onderwerp hoef te word,” het hy in sy antwoord gesê.
бурениеФільчаков Олександр Васильович
Skrywer Dan RoodtGepubliseer op 5 Oktober 2009 Kategorieë Suider-AfrikaSleutelwoord anti-wit, leburu, Motata, rassis
Vorige Vorige artikel: VSA-wetgewers beloof optrede teen Iran
Volgende Volgende artikel: Swart kapitalisme: apartheid se skuld?